paragraph_text: Firmware je ime za mali fiksni program i datotečne strukture koje se koriste za upravljanje raznih elektronskih uređaja kao: daljinski upravljači, kalkulatori, dijelovi računarskog sustava kao tvrdi disk, tipkovnice, memorijske kartice, te elektronski instrumenti i industrijska robotika. Firmware je trajno zapisan u stalnu memoriju pa je s njome "srastao" zbog čega predstavlja kombinaciju programske podrške i sklopovlja.